als_Latn dik_Latn tur_Latn
Presidenti i Kosovës, Hashim Thaçi, është pritur me nderimet më të larta shtetërore me rastin e takimit me homologen e tij kroate, Kolinda Grabar-Kitaroviç.
Gjatë vizitës në Zagreb, kreut të shtetit të Kosovës iu rezervua një pritje e veçantë nga Garda e Nderit e ushtrisë kroate.
Thaçi dhe Kitaroviç u pajtuan që Kosova dhe Kroacia të thellojnë partneritetin strategjik, ashtu si edhe bashkëpunimin ekonomik, njofton Konica.al.
“Është kënaqësi të jem përsëri në Kroaci dhe në takimet me liderët e vendit të rikonfirmojmë marrëdhënien historikisht miqësore ndërmjet dy vendeve tona, bashkëpunimin e shkëlqyer sot si dhe synimin tonë të përbashkët që të jemi pjesë e familjes së njëjtë, duke ndarë dhe duke u angazhuar për vlerat dhe parimet evroatlantike”, ka thënë presidenti Thaçi.
Në kuadër të vizitës në Zagreb, ai është takuar edhe me kryeministrin kroat Plenkoviç si dhe me kryetarin e Kuvendit Jandrokoviç.
“Në të gjitha takimet u përsërit se në NATO dhe në BE, si dhe në forumet tjera ndërkombëtare, Kroacia është partneri më i besueshëm i Kosovës”, ka theksuar Thaçi.
Presidenti i Kosovës ka vendosur kurora lulesh tek monumenti ‘Zëri i viktimave kroate – Muri i Dhimbjes’ në varrezat e qytetit Mirogoj.
“Kosova dhe Kroacia kanë qenë dhe do të jenë së bashku në angazhimet për liri dhe barazi për të gjithë popujt. Kjo na ka sjellë fitore, por ka kërkuar edhe sakrifica më sublime. Dhimbja, kujtimi, por edhe krenaria për ata që ranë për këto vlera do të jenë të përhershme”, ka shkruar Thaçi në faqen e tij zyrtare në Facebook.
als_Latn als_Latn als_Latn als_Latn als_Latn als_Latn als_Latn als_Latn